
Projektas

LIETUVOS RESPUBLIKOS VYRIAUSYBĖ

NUTARIMAS
DĖL LĖŠŲ SKYRIMO

2020 m.                 d. Nr.
Vilnius

Vadovaudamasi Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 5 punktu, Lietuvos Respublikos civilinės saugos įstatymo 31 straipsnio 3 dalimi, įgyvendindama Valstybės paramos už žalą, patirtą dėl ekstremaliosios situacijos, teikimo tvarkos aprašą, patvirtintą Lietuvos Respublikos Vyriausybės 2010 m. liepos 21 d. nutarimu Nr. 1107 „Dėl Materialinių išteklių teikimo ir kompensavimo už jų teikimą tvarkos aprašo ir Valstybės paramos už žalą, patirtą dėl ekstremaliosios situacijos, teikimo tvarkos aprašo patvirtinimo“, ir atsižvelgdama į Lietuvos Respublikos Vyriausybės 2020 m. vasario 26 d. nutarimą Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybė nutaria:
Skirti iš valstybės vardu pasiskolintų lėšų:
. Įgyvendinant Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano, kuriam pritarta Lietuvos Respublikos Vyriausybės 2020 m. kovo 16 d. pasitarime (pasitarimo protokolas Nr. 14) ir kurio naujai redakcijai pritarta Lietuvos Respublikos Vyriausybės 2020 m. birželio 22 d. pasitarime (pasitarimo protokolas Nr. 30) (toliau – Priemonių planas), 1 tikslo „Užtikrinti išteklius, kurių reikia sveikatos ir visuomenės apsaugos sistemoms efektyviai veikti“ priemonę „Užtikrinti ekstremaliosios situacijos valdyme dalyvaujančių valstybės institucijų papildomų išlaidų, įskaitant darbuotojų atlyginimų priedus, finansavimą“:
. Lietuvos Respublikos finansų ministerijai ‒ 76 100 (septyniasdešimt šeši tūkstančiai vienas šimtas) eurų Muitinės departamento prie Lietuvos Respublikos finansų ministerijos pareigūnams, kurių darbas tiesiogiai susijęs su ekstremaliosios situacijos suvaldymu, skirtoms priemokoms už įprastą darbo krūvį viršijančią veiklą 2020 metų gegužės mėnesį kompensuoti;
. Lietuvos Respublikos teisingumo ministerijai – 454 300 (keturi šimtai penkiasdešimt keturi tūkstančiai trys šimtai) eurų bausmių vykdymo sistemos pareigūnams ir bausmių vykdymo sistemoje dirbantiems medicinos darbuotojams, kurių darbas tiesiogiai susijęs su ekstremaliosios situacijos suvaldymu, skirtoms priemokoms už darbą kenksmingomis, labai kenksmingomis ir pavojingomis darbo sąlygomis ir už viršvalandinį darbą 2020 metų II ketvirtį kompensuoti;
. Lietuvos Respublikos vidaus reikalų ministerijai ‒ 1 338 000 (vienas milijonas trys šimtai trisdešimt aštuoni tūkstančiai) eurų pareigūnams ir kitiems darbuotojams, kurių darbas tiesiogiai susijęs su ekstremaliosios situacijos suvaldymu, skirtoms priemokoms už įprastą darbo krūvį viršijančią veiklą, papildomų užduočių atlikimą, darbą švenčių dienomis ir viršvalandinį darbą 2020 m. birželio 1–16 d. kompensuoti; 
. Lietuvos Respublikos vadovybės apsaugos tarnybai – 42 000 (keturiasdešimt du tūkstančiai) eurų pareigūnams, kurių darbas tiesiogiai susijęs su ekstremaliosios situacijos suvaldymu, skirtoms priemokoms už darbą kenksmingomis, labai kenksmingomis ir pavojingomis darbo sąlygomis 2020 m. birželio 1–16 d. kompensuoti.
. Lietuvos Respublikos švietimo, mokslo ir sporto ministerijai – 4 300 000 (keturi milijonai trys šimtai tūkstančių) eurų Priemonių plano 4 tikslo „Skatinti ekonomiką“ priemonės „Įgyvendinti Ateities ekonomikos DNR planą (6,3 mlrd. eurų)“ Ateities ekonomikos DNR plano, kuriam pritarta Lietuvos Respublikos Vyriausybės 2020 m. birželio 10 d. pasitarime (pasitarimo protokolas Nr. 28), veiksmo „Švietimo inovacijos ir STEAM sričių plėtra bendrajame ugdyme, įskaitant mokytojų kaitą, kompetencijų gerinimą ir papildomo kvalifikacinio laipsnio įgijimą, skaitmeninio turinio rengimą ir skaitmeninių kompetencijų ugdymą ir STEAM atviros prieigos centrų veiklų plėtrą“ daliai, susijusiai su mokytojų kaita, įgyvendinti.
. Lietuvos Respublikos žemės ūkio ministerijai – 7 986 000 (septyni milijonai devyni šimtai aštuoniasdešimt šeši tūkstančiai) eurų Priemonių plano 3 tikslo „Padėti verslui išsaugoti likvidumą“ priemonei „Sudaryti sąlygas išsaugoti žemės ūkio sektoriaus gamybos potencialą ir tvarią maisto tiekimo grandinę (teikti laikinąją valstybės pagalbą pieno gamintojams, galvijų, kiaulių laikytojams ir daržovių augintojams; užtikrinti paramos mokėjimą įmonėms, vykdančioms žemės ūkio produktų perdirbimo veiklą pieno, galvijienos, paukštienos ir kiaušinių sektoriuose ir patyrusioms nuostolių dėl COVID-19 epideminės situacijos)“ įgyvendinti.
. Lietuvos Respublikos finansų ministerijai – 17 719 (septyniolika tūkstančių septyni šimtai devyniolika) eurų, iš jų 1 026 (vienas tūkstantis dvidešimt šeši) eurus – Alytaus miesto savivaldybės administracijai UAB „Dzūkijos vandenys“ atliktų dumblo utilizavimo darbų išlaidoms padengti kaip valstybės paramą žalai, patirtai dėl ekstremaliosios situacijos, paskelbtos Alytaus miesto savivaldybės ir Alytaus rajono savivaldybės teritorijose, kilus gaisrui Alytaus miesto padangų perdirbimo įmonėje UAB „Ekologistika“ (toliau – ekstremalioji situacija), 7 636 (septyni tūkstančiai šeši šimtai trisdešimt šeši) eurus – Alytaus rajono savivaldybės administracijai kaip valstybės paramą žalai, patirtai dėl ekstremaliosios situacijos, atlyginti, iš jų 1 042 (vienas tūkstantis keturiasdešimt du) eurus – „Biovela-Utenos mėsa“, UAB, supirktų mėsinių galvijų skerdimo išlaidoms ir 6 594 (šeši tūkstančiai penki šimtai devyniasdešimt keturi) eurus – Alytaus rajono savivaldybės administracijos atliktų laboratorinių tyrimų išlaidoms padengti, 9 057 (devyni tūkstančiai penkiasdešimt septyni) eurus – Molėtų rajono savivaldybės administracijai uždarosios akcinės bendrovės „Alantos agroservisas“ patirtoms išlaidoms iš dalies padengti kaip valstybės paramą žalai, patirtai dėl ekstremaliosios situacijos, paskelbtos Molėtų rajono savivaldybės teritorijoje, nustačius afrikinį kiaulių marą uždarosios akcinės bendrovės „Takažolė“ kiaulių komplekse Molėtų r., Toliejų k., Aukštakalnio g. 5.

